open-index/open-wikipedia-markdown huggingface dataset:
Αμρουλάχ Σαλέχ

Ο **Αμρουλάχ Σαλέχ** (ορθή προφορά **Αμρουλά Σαλέχ**, Νταρί/Παστού امرالله صالح, γεννηθείς στις 15 Οκτωβρίου 1972) είναι Αφγανός πολιτικός, πρώτος Αντιπρόεδρος του Αφγανιστάν από τον Φεβρουάριο του 2020 έως τον Αύγουστο του 2021, στην κυβέρνηση του Προέδρου Ασράφ Γκανί.

Άλλες σημαντικές θέσεις που κατείχε ήταν του Υπουργού Εσωτερικών (2018 - 2019) και του επικεφαλής της Εθνικής Διεύθυνσης Ασφάλειας (2004 - 2010).

Μετά την ανακατάληψη του Αφγανιστάν από τους Ταλιμπάν και την φυγή του Προέδρου Γκανί από τη χώρα, ο Σάλεχ εγκαταστάθηκε στην κοιλάδα του Παντζσίρ, ως προσωρινός Πρόεδρος (δικαίωμα που του δίνει το Σύνταγμα της χώρας). και ηγείται της αντίστασης εναντίον των Ταλιμπάν.

## Πολιτική σταδιοδρομία
Πριν ηγηθεί της αφγανικής υπηρεσίας πληροφοριών, ήταν μέλος της Βόρειας Συμμαχίας υπό τον Αχμάντ Σαχ Μασούντ. Το 1997, ο Σαλέχ διορίστηκε από τον Μασούντ για να υπηρετήσει στο Γραφείο Διασύνδεσης της Βόρειας Συμμαχίας στην Πρεσβεία του Αφγανιστάν στο Ντουσάνμπε του Τατζικιστάν, ασχολούμενος με τις επαφές της Βόρειας Συμμαχίας με διεθνείς μη κυβερνητικές (ανθρωπιστικές) οργανώσεις και υπηρεσίες πληροφοριών. Μετά την παραίτησή του από την ηγεσία της εθνικής υπηρεσίας πληροφοριών της χώρας το 2010, ο Σαλέχ δημιούργησε ένα φιλοδημοκρατικό και αντιταλιμπανικό κίνημα, το Μπασέζ-ε Μιλλί (Εθνική κινητοποίηση) και τη Πράσινη Τάση.

Τον Μάρτιο του 2017, διορίστηκε Υπουργός Εσωτερικών για τις μεταρρυθμίσεις στον τομέα της ασφάλειας από τον Πρόεδρο Ασράφ Γανί. Τον Δεκέμβριο του 2018 διορίστηκε Υπουργός Εσωτερικών από τον Γανί. Παραιτήθηκε από τη θέση του Υπουργού Εσωτερικών στις 19 Ιανουαρίου 2019 για να ενταχθεί στην εκλογική εκστρατεία του Ασράφ Γανί και διορίστηκε πρώτος Αντιπρόεδρος του Αφγανιστάν.

## Παραπομπές


## Εξωτερικοί σύνδεσμοι
* 

Κατηγορία:Αφγανοί πολιτικοί
Κατηγορία:Πόλεμος στο Αφγανιστάν 2001 - 2021
Luke Cage (1ος κύκλος)

Ο πρώτος κύκλος της αμερικανικής streaming τηλεοπτικής σειράς *[[Luke Cage (τηλεοπτική σειρά)|Luke Cage]]*, η οποία είναι βασισμένη στον χαρακτήρα του ίδιου ονόματος της Marvel Comics, ακολουθεί έναν πρώην κατάδικο με υπεράνθρωπη δύναμη και άφθαρτο δέρμα ο οποίος μάχεται το έγκλημα στο Χάρλεμ, Νέα Υόρκη. Είναι τοποθετημένος στο Κινηματογραφικό Σύμπαν της Marvel (MCU), μοιραζόμενος την ίδια συνέχεια με τις ταινίες και άλλες τηλεοπτικές σειρές του franchise. Ο κύκλος παράχθηκε από τη Marvel Television σε συνεργασία με την ABC Studios, με τον Τσίο Χοντάρι Κόκερ να εξυπηρετεί ως υπεύθυνος σειράς.

Ο Μάικ Κόλτερ πρωταγωνιστεί ως Κέιτζ, επαναλαμβάνοντας τον ρόλο του από τη σειρά *[[Jessica Jones (τηλεοπτική σειρά)|Jessica Jones]]*. Μαζί του λαμβάνουν μέρος ως βασικά μέλη του καστ οι Μαχερσάλα Άλι, Σιμόν Μίσικ, Θίο Ρόσι, Έρικ ΛαΡέι Χάρβι, Ροζάριο Ντόσον και Άλφρι Γούνταρντ. Το *Luke Cage* ξεκίνησε να αναπτύσσεται στα τέλη του 2013 και ο Κόλτερ επιλέχθηκε, για να εμφανιστεί στο *Jessica Jones* και να πρωταγωνιστήσει στο *Luke Cage*, τον Δεκέμβριο του 2014. Η παραγωγή έλαβε χώρα στην Πόλη της Νέας Υόρκης από τον Σεπτέμβριο του 2015 έως τον Μάρτιο του 2016, με τον κύκλο να εξερευνά τη φυλή και την πολιτική ενώ προσπαθεί να αναπαράγει την ατμόσφαιρα και την κουλτούρα του Χάρλεμ. Ο Κόκερ ειδικά έδωσε έμφαση στη χρήση της μουσικής: οι Έιντριαν Γιάνγκ και Αλί Σαχίντ Μουχάμαντ συνέθεσαν μια υπόκρουση "χιπ-χοπ δεκαετίας του 90". Ποικίλοι καλλιτέχνες παρείχαν ερμηνείες στην οθόνη στο φανταστικό νυχτερινό κλαμπ Harlem's Paradise κατά τη διάρκεια του κύκλου και κάθε επεισόδιο είναι ονομασμένο από ένα τραγούδι των Gang Starr. Τα οπτικά εφέ, περιλαμβάνοντας για την απεικόνιση των ικανοτήτων του Κέιτζ, παρασχέθηκαν από τη FuseFX.

Τα πρώτα δύο επεισόδια του κύκλου έκαναν πρεμιέρα στο Χάρλεμ στις 28 Σεπτεμβρίου 2016, με τον πλήρη κύκλο των 13 επεισοδίων να κυκλοφορεί στο Netflix στις 30 Σεπτεμβρίου με μια εκτιμώμενη υψηλή θεαματικότητα-πιστεύεται ότι έγινε ο τέταρτος κύκλος με τις περισσότερες προβολές στο Netflix μέσα σε 30 μέρες της κυκλοφορίας του-και θετικές κριτικές, ιδιαίτερα για τα πρώτα 7 επεισόδια. Οι κριτικοί επαίνεσαν το καστ, ειδικά τις ερμηνείες των Άλι και Γούνταρντ, όπως και τη μουσική και το γενικό στυλ. Ο ρυθμός του και λίγο από το γράψιμο θεωρήθηκαν ως μερικές από τις ελλείψεις του κύκλου. Η προσέγγιση της σειράς σε ρατσιστικά θέματα συζητήθηκε από πολλούς σχολιαστές. Ο κύκλος κέρδισε αρκετά βραβεία, περιλαμβάνοντας ένα Βραβείο Έμμυ Ζώνης Υψηλής Τηλεθέασης. Ένας δεύτερος κύκλος του *Luke Cage* παραγγέλθηκε στις 3 Δεκεμβρίου 2016.

## Επεισόδια

## Παραπομπές


Κατηγορία:Κύκλοι του Luke Cage
Πένιο Ντίντσεβ

Ο **Πέταρ ''Πένιο'' Ντίντσεβ** (Petar *Penyo* Dinchev) ήταν Βούλγαρος πολιτικός, μέλος του Λαϊκού Φιλελεύθερου κόμματος.

## Βιογραφία
Γεννήθηκε το 1862 στο χωριό Lyubenovo, τότε στην Οθωμανική Αυτοκρατορία, σήμερα συνοικία του Parvomay του Δήμου Χάσκοβο. Αποφοίτησε από το λύκειο του Ταμπόρ (τώρα στην Τσεχική Δημοκρατία), σπούδασε νομικά και πήρε διδακτορικό στο Βέλγιο το 1887. Άσκησε την δικηγορία στο Μπουργκάς. 

Το 1913 μετακόμισε στη Σόφια αφού πήρε μια θέση στην κυβέρνηση του Βασίλ Ραντοσλάβοβ. Από τις 17 Ιουλίου έως τις 6 Οκτωβρίου 1913 διετέλεσε Υπουργός Δημοσίων Κτιρίων, Δρόμων και Δημοσίων Έργων και από τις 23 Σεπτεμβρίου 1913 έγινε Υπουργός Γεωργίας. 

Μεταξύ 1914 και 1919 ήταν βουλευτής στη δέκατη έβδομη τακτική εθνοσυνέλευση. Συνελήφθη μαζί με όλους τους υπουργούς από τις δύο κυβερνήσεις του Ραντοσλάβωβ το 1919. Η υπόθεση δεν τελείωσε μέχρι τον Μάρτιο του 1923, όταν καταδικάστηκε από το τρίτο κρατικό δικαστήριο σε ισόβια κάθειρξη. Αφέθηκε ελεύθερος το χειμώνα του 1925. Πέθανε στις 12 Αυγούστου 1925 από αιμορραγία έλκους κατά τη διάρκεια ιδιωτικής επίσκεψης  στην Κωνσταντινούπολη.

## Παραπομπές


Κατηγορία:Υπουργοί της Βουλγαρίας
Κατηγορία:Βούλγαροι νομικοί
Κατηγορία:Βούλγαροι βουλευτές
Στρατιωτική περίπολος στους Χειμερινούς Ολυμπιακούς Αγώνες 1924

Στους **[[Χειμερινοί Ολυμπιακοί Αγώνες 1924|Χειμερινούς Ολυμπιακούς Αγώνες του 1924]]** διεξήχθη το άθλημα της **στρατιωτικής περιπόλου** ανδρών, γνωστό και ως στρατιωτική χιονοδρομία. Συνολικά, 24 αθλητές από έξι χώρες έλαβαν μέρος στον αγώνα που διεξήχθη στις 29 Ιανουαρίου 1924 στο Σαμονί της Γαλλίας, μέσα σε τσουχτερό κρύο και δυνατούς ανέμους. Ήταν η μοναδική επίσημη παρουσία του αθλήματος στην ιστορία των Χειμερινών Ολυμπιακών Αγώνων, καθώς διεξήχθη και στους Αγώνες του 1928, του 1936 και του 1948, αλλά ως άθλημα επίδειξης. Χρειάστηκε να περάσουν 36 χρόνια, πριν η σύγχρονη έκδοσή του, το δίαθλο, γίνει επίσημο χειμερινό Ολυμπιακό άθλημα από τη Διεθνή Ολυμπιακή Επιτροπή.

Ο αγώνας ήταν μια παραλλαγή της σκυταλοδρομίας του διάθλου, με τέσσερις σκιέρ της χιονοδρομίας αντοχής από κάθε χώρα να ξεκινούν ταυτόχρονα την προσπάθειά τους και να διανύουν μία απόσταση περίπου 30 χιλιομέτρων κάνοντας σκι. Οι ομάδες έπρεπε να σταματήσουν μία φορά κοντά στα μισά της διαδρομής και τρία από τα μέλη τους να ρίξουν 18 βολές σε στόχο που βρισκόταν 250 μέτρα μακριά. Για να ολοκληρωθεί και επίσημα η προσπάθεια κάθε χώρας, έπρεπε να τερματίσουν και τα τέσσερα μέλη της ομάδας και ο χρόνος σταματούσε μόλις και ο τέταρτος σκιέρ περνούσε τη γραμμή τερματισμού. Για κάθε επιτυχημένη βολή στον στόχο από τις συνολικά 18 που έριχναν οι αθλητές, αφαιρούνταν 30 δευτερόλεπτα από τον τελικό χρόνο της ομάδας.

Η Ελβετική ομάδα είχε τον καλύτερο χρόνο με 4:00:06 και με 8 επιτυχημένες βολές στον στόχο, έλαβε συνολικά 4 λεπτά μπόνους για να διαμορφωθεί ο τελικός χρόνος σε 3:56:06. Η Φινλανδία είχε τον δεύτερο καλύτερο χρόνο με 4:05:40 και τις περισσότερες επιτυχημένες βολές στον στόχο (11), διαμορφώνοντας τον τελικό της χρόνο σε 4:00:10. Στην τρίτη θέση τερμάτισε η διοργανώτρια Γαλλία και στην τέταρτη η Τσεχοσλοβακία. Ιταλοί και Πολωνοί δεν ολοκλήρωσαν τις προσπάθειές τους καθώς επηρεάστηκαν από τον άστατο καιρό.

## Συμμετέχουσες χώρες
thumb|300px|Τα τέσσερα μέλη της Γαλλικής ομάδας κατά τη διάρκεια του αγώνα.
Οι έξι χώρες που έλαβαν μέρος είναι οι εξής (σε παρένθεση ο αριθμός των αθλητών):

*  Γαλλία (4)
* 20px|border|Ελβετία Ελβετία (4)
* 20px|border|Ιταλία Ιταλία (4)
*  Πολωνία (4)
*  Τσεχοσλοβακία (4)
*  Φινλανδία (4)

## Τελική κατάταξη

## Πίνακας μεταλλίων
thumb|308px|Η ομάδα της Ελβετίας που πήρε το χρυσό μετάλλιο.

## Παραπομπές


## Εξωτερικοί σύνδεσμοι
* 
* 
* 

Κατηγορία:Αθλήματα Χειμερινών Ολυμπιακών Αγώνων 1924
1924
Αρχαία Αίπεια

Η **Αρχαία Αίπεια** () ήταν πόλη της Αρχαίας Μεσσηνίας. Αναφέρεται από τον Όμηρο στην Ιλιάδα*,* ως μια από τις επτά Μεσσηνιακές πόλεις που προσέφερε ο Αγαμέμνονας στον Αχιλλέα. Ο Στράβωνας υποθέτει ότι η πόλη ήταν η ίδια με την Αρχαία Θουρία, ενώ ο Παυσανίας υποθέτει ότι ήταν η ίδια με την Κορώνη (αρχαία πόλη).

Η θέση της αρχαίας πόλης εξαρτάται ανάλογα με την αποδεκτή ταυτοποίηση της πόλης.

## Παραπομπές


Κατηγορία:Χαμένες αρχαίες πόλεις
Κατηγορία:Τοποθεσίες της Ιλιάδας
Κατηγορία:Εγκαταλελειμμένοι οικισμοί στην Ελλάδα
Κατηγορία:Πόλεις της αρχαίας Μεσσηνίας
Κολωνίδες

Οι **Κολωνίδες** ήταν αρχαία ελληνική πόλη χτισμένη στην περιοχή κοντά στα Βουνάρια και στο πρώην χωριό Καστέλλια της Μεσσηνίας, το οποίο καταστράφηκε το 1886 από σεισμό. Το 1887 δημιουργήθηκε σε κοντινή απόσταση, στην τοποθεσία Καντιάνικα, ο οικισμός Νέα Κορώνη, με σύγχρονο ρυμοτομικό σχέδιο και οι κάτοικοι από τα Καστέλλια εγκαταστάθηκαν εκεί.

## Ιστορία
Τις Κολωνίδες τις ίδρυσε μετά από χρησμό, ο βασιλιάς Κόλαινος της αρχαίας Αθήνας, κοντά στην Κορώνη, σημερινό Πεταλίδι και τον οδήγησε σε αυτή την αποικία, το πτηνό .

## Τοποθεσία
Η πιθανότερη θέση των αρχαίων Κολωνίδων, είναι οι τοποθεσίες των Βουναρίων και της Νέας Κορώνης, οι οποίες βρίσκονται πάνω σε λοφίσκους και κοντά στη θάλασσα. Επίσης κοντά στα Βουνάρια, βρέθηκαν τάφοι με πολλά αγγεία. Σύμφωνα με μελετητές, οι αρχαίες Κολωνίδες βρίσκονταν στο λόφο Στυλιανόπουλο, κοντά στη Νέα Κορώνη.

## Οικισμοί

## Δείτε επίσης
* Δήμος Κολωνίδων

## Παραπομπές


## Πηγές
* Μανιατάκειο Ίδρυμα - Η Ιστορική Διαδρομή των Καστελλίων

Κατηγορία:Πόλεις της αρχαίας Μεσσηνίας
Κατηγορία:Κορώνη
Αρχαίο Ρίο Μεσσηνίας

Το **αρχαίο Ρίο Μεσσηνίας**, ήταν χτισμένο στην περιοχή που βρίσκεται η σύγχρονη μεσσηνιακή κωμόπολη Κορώνη.

## Ιστορία
Όταν ο Κρεσφόντης κατέλαβε τη Μεσσηνία, έχτισε την πόλη Στενύκλαρο και την έκανε πρωτεύουσά του και διαίρεσε τη Μεσσηνία σε πέντε διοικητικές περιοχές. Οι πόλεις αυτές ήταν το Στενύκλαρον, η Πύλος, το **Ρίον**, η Μεσόλα και η Υαμείτης (Αρχαία Υάμεια).

## Διοικητική υπαγωγή

## Τοποθεσία
[μικρογραφία|Η σύγχρονη [Κορώνη, στη θέση του αρχαίου Ρίου, αργότερα της αρχαίας Ασίνης και μετέπειτα της αρχαίας Κορώνης, η οποία μετεγκαταστάθηκε, από τη θέση που βρίσκεται το σύγχρονο Πεταλίδι Μεσσηνίας.|260x260εσ]]Στην περιοχή που βρισκόταν το αρχαίο Ρίο, θα εγκατασταθούν αργότερα έποικοι από την αρχαία Ασίνη Αργολίδας και θα δημιουργήσουν την ερχαία Ασίνη Μεσσηνίας. Μετέπειτα θα μετεγκατασταθεί στην περιοχή αυτή, η αρχαία Κορώνη, από τη θέση που βρίσκεται το σημερινό Πεταλίδι και θα εξελιχθεί στη σύγχρονη Κορώνη.
## Οικισμοί

## Παραπομπές
Κατηγορία:Πόλεις της αρχαίας Μεσσηνίας



Κατηγορία:Κορώνη
Λύρος

Ο **Λύρος** ήταν γιος του θνητού Αγχίση και της θεάς Αφροδίτης, αδελφός του Τρωικoύ ήρωα Αινεία. 

Σύμφωνα με τον μύθο, επειδή η Αφροδίτη έκανε τους θεούς να ερωτεύονται θνητές, ο Δίας την καταράστηκε να ερωτευτεί κι αυτή θνητό. Απο την ένωση του Αγχίση και της Αφροδίτης γεννήθηκαν ο Λύρος και ο Αινείας.

Κατηγορία:Ήρωες της ελληνικής μυθολογίας
Θάνος Μαρτίνος

Ο **Θάνος Μαρτίνος** (1937 - 22 Αυγούστου 2021) ήταν Έλληνας ηθοποιός.

## Βιογραφία
Γεννήθηκε στο Περιστέρι το 1937 και σπούδασε στην Δραματική Σχολή του Εθνικού Θεάτρου.

Στα τέλη της δεκαετίας του 1970 δραστηριοποιήθηκε στον χώρο του θεάτρου ως παραγωγός και παρουσίασε έργα στα θέατρα Ακροπόλ, Διάνα, Καλουτά, Μετροπόλιταν, Περοκέ και Χατζηχρήστου.

Εκτός από το θέατρο, από το 1958 έπαιξε και στον κινηματογράφο σε πάνω από 50 ταινίες. Απεβίωσε σε ηλικία 84 ετών, στις 22 Αυγούστου 2021
## Φιλμογραφία
### Κινηματογράφος

## Παραπομπές


## Εξωτερικοί σύνδεσμοι
*

Κατηγορία:Απόφοιτοι της Δραματικής Σχολής του Εθνικού Θεάτρου
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί τηλεόρασης
Τοντοράκι Πέσοβ

Ο **Τοντοράκι Πέσοβ** (Тодораки Пешов) ( Ζέλιαβα 1838 - Σόφια 1892), ήταν Βούλγαρος επιχειρηματίας και πολιτικός.

## Βιογραφία
Ήταν γιος του Πέσο Τοντόροβ Ζελιαβέτσα, ένορκος στην υπόθεση κατά του Βασίλ Λέφσκι το 1873, εξόριστος στο Ντιγιάρμπακιρ για 3 χρόνια. Κατείχε μεγάλες εκτάσεις στην περιοχή της σημερινής Σόφιας, ασχολούνταν με το εμπόριο καπνού και είχε αποκτήσει πλούτη και φήμη. 

Ήταν ο τέταρτος εκλεγμένος δήμαρχος της Σόφιας (1878 - 1879), και κατείχε τη θέση και δεύτερη φορά το 1884 - 1885. Επίσης ο πρώτος δήμαρχος από όταν η πόλη ανακηρύχθηκε πρωτεύουσα της Βουλγαρίας το 1879. 

Κατά τη διάρκεια της πρώτης θητείας του, λειτούργησε το πρώτο Λύκειο αρένων της Σόφιας και το πρώτο Νοσοκομείο της Σόφιας. Ήταν αυτός που καθιέρωσε την νυχτερινή βάρδια στα Φαρμακεία της πόλης.

Κατά τη δεύτερη θητεία του, χτίστηκαν δεξαμενές κοντά στο χωριό Μπόγιανα από τις οποίες με νέο σύστημα ύδρευσης έφερνε το νερό στη Σόφια. Το 1878 ήταν βουλευτής, αναπληρωτής, στη Συντακτική συνέλευση του Βέλικο Τάρνοβο.

## Παραπομπές


Κατηγορία:Δήμαρχοι Σόφιας
Κατηγορία:Βούλγαροι επιχειρηματίες
Κατηγορία:Βούλγαροι βουλευτές
Μνημείο του Ταντέους Κοστσιούσκο (Ουέστ Πόιντ)

Το **Μνημείο του Ταντέους Κοστσιούσκο στο [[Ουέστ Πόιντ (Νέα Υόρκη)|Ουέστ Πόιντ]]** της Νέας Υόρκης των Ηνωμένων Πολιτειών είναι άγαλμα αφιερωμένο στον Πολωνό Στρατηγό Ταντέους Κοστσιούσκο, το οποίο βρίσκεται στη Στρατιωτική Ακαδημία των ΗΠΑ. Ο Κοστσιούσκο σχεδίασε τις άμυνες της φρουράς του Ουέστ Πόιντ την περίοδο 1778-1780 κατά τη διάρκεια του αποκορυφώματος της Αμερικανικής Επανάστασης, όταν ο Τζορτζ Ουάσινγκτον θεώρησε το Ουέστ Πόιντ το σημαντικότερο στρατιωτικό σημείο στην Αμερική. Το βάθρο και ο άξονας του μνημείου προτάθηκε για πρώτη φορά το 1825 από τον Τζον Λάτρομπ και εγκαινιάστηκε το 1828. Το άγαλμα, σχεδιασμένο από τον Ν. Μπόρχα, προστέθηκε αργότερα το 1913.

Ο Κοστσιούσκο, έχοντας παρακολουθήσει τη Σχολή Βασιλικών Ιπποτών στη Βαρσοβία, καθώς και μαθήματα στο Εκόλ Μιλιταίρ, υποστήριξε τη δημιουργία μιας αμερικανικής στρατιωτικής σχολής για αξιωματικούς, θέμα για το οποίο έγραψε στον Τόμας Τζέφερσον πολλές φορές. Αφού ο Τζέφερσον ίδρυσε την ακαδημία, ο Στρατηγός Ουίλιαμ Ρίτσαρντσον Ντέιβι ζήτησε από τον Κοστσιούσκο να γράψει το εγχειρίδιο «Ελιγμοί Ιππικού Πυροβολικού», το οποίο έγινε εγχειρίδιο στην ακαδημία.

## Εικόνες
 
Αρχείο:Kosciuszko's Monument engraving (close) West Point NY.JPG|Κοντινό πλάνο της χαρακτικής
Αρχείο:Kosciuskos' Plaque (East Side).jpg|Μπροστινή πλευρά του μνημείου
Αρχείο:Kosciuszko's Monument USMA back side.jpg|Πίσω πλευρά του μνημείου
Αρχείο:Koscuiszko's Monument and garden before statue emplaced.jpg|Το βάθρο περ. το 1900, πριν τοποθετηθεί το άγαλμα
Αρχείο:Kosciuszko's Monument at West Point seen from the Hudson River.JPG|Το μνημείο όπως φαίνεται από τον ποταμό Χάντσον


## Παραπομπές


Κατηγορία:Στρατιωτική Ακαδημία των ΗΠΑ
Κατηγορία:Μνημεία στη Νέα Υόρκη (πολιτεία)
Κατηγορία:Υπαίθρια γλυπτά στις Ηνωμένες Πολιτείες Αμερικής
Ουεστ Ποιντ
Luke Cage (2ος κύκλος)

Ο δεύτερος και τελευταίος κύκλος της αμερικανικής τηλεοπτικής σειράς *[[Luke Cage (τηλεοπτική σειρά)|Luke Cage]]*, η οποία είναι βασισμένη στον χαρακτήρα του ίδιου ονόματος της Marvel Comics, βλέπει τον Κέιτζ να γίνεται ένας ήρωας και διασημότητα στο Χάρλεμ αφού καθάρισε το όνομά του, μόνο για να αντιμετωπίσει μια νέα απειλή. Είναι τοποθετημένος στο Κινηματογραφικό Σύμπαν της Marvel (MCU), μοιραζόμενος συνέχεια με τις ταινίες και άλλες τηλεοπτικές σειρές του franchise. Ο κύκλος παράχθηκε από τη Marvel Television σε συνεργασία με την ABC Studios, με τον Τσίο Χοντάρι Κόκερ να εξυπηρετεί ως υπεύθυνος σειράς.

Ο Μάικ Κόλτερ πρωταγωνιστεί ως Κέιτζ, επιστρέφοντας μαζί με τα βασικά μέλη του καστ Σιμόν Μίσικ, Θίο Ρόσι και Άλφρι Γούνταρντ. Συμμετέχουν μαζί τους οι Γκαμπριέλ Ντένις και Μουσταφά Σακίρ, με τους Τζέσικα Χένγουικ, Φιν Τζόουνς και Στίβεν Ράιντερ να επαναλαμβάνουν τους ρόλους τους από άλλες Marvel/Netflix σειρές. Η Ροζάριο Ντόσον επίσης επιστρέφει σε έναν γκεστ ρόλο. Ο κύκλος παραγγέλθηκε τον Δεκέμβριο του 2016 και γυρίστηκε στην Πόλη της Νέας Υόρκης από τον Ιούνιο έως τον Νοέμβριο του 2017. Ο Κόκερ ξανά έδωσε έμφαση στη μουσική στον κύκλο: οι Έιντριαν Γιανγκ και Αλί Σαχίντ Μουχάμαντ επέστρεψαν για να συνθέσουν την πρωτότυπη υπόκρουση, χρησιμοποιώντας μπλουζ και ρέγκε για να αντιπροσωπεύσουν τη σύγκρουση μεταξύ της οικογένειας Στόουκς και του Bushmaster του Σακίρ. Ο κύκλος ξανά περιέχει ερμηνείες από ποικίλους καλλιτέχνες και κάθε επεισόδιο είναι ονομασμένο από ένα τραγούδι των Pete Rock & CL Smooth. Ο Ρεγκ Ε. Κάθι έχει έναν επαναλαμβανόμενο ρόλο ως ο πατέρας του Κέιτζ σε μια από τις τελευταίες του ερμηνείες και ο κύκλος είναι αφιερωμένος στη μνήμη του.

Ο κύκλος έκανε πρεμιέρα στις 21 Ιουνίου 2018, πριν όλα τα 13 επεισόδια κυκλοφορήσουν στο Netflix στις 22 Ιουνίου. Επαινέθηκε ευρέως ως καλύτερος από τον πρώτο κύκλο, ιδιαίτερα για το αφήγημά του και το καστ-την ερμηνεία της Γούνταρντ ειδικά-αν και υπήρξε πάλι μερική κριτική για τον ρυθμό του. Το Netflix ακύρωσε τη σειρά στις 19 Οκτωβρίου 2018.

## Επεισόδια

## Παραπομπές


Κατηγορία:Κύκλοι του Luke Cage
Λέσνικ (Βοεβοδάτο Λοτζ)

Το **Λέσνικ** (πολωνικά: *Leśnik*) είναι χωριό στη διοικητική περιφέρεια της Γκμίνα Ποντεμπίτσε, εντός του Πόβιατ Ποντεμπίτσε στο Βοεβοδάτο Λοτζ στην κεντρική Πολωνία. Βρίσκεται περίπου 15 χιλιόμετρα δυτικά του Ποντεμπίτσε και 51 χιλιόμετρα δυτικά της πρωτεύουσας του βοεβοδάτου, Λοτζ.

## Παραπομπές


Κατηγορία:Χωριά της Πολωνίας
Δεύτερη Σύνοδος της Σεβίλλης

Η **Δεύτερη Σύνοδος της Σεβίλλης** (ή **Δεύτερο Συμβούλιο της Σεβίλλης**) ήταν μια σύνοδος της εκκλησιαστικής Ρωμαϊκής επαρχίας Βαιτική που πραγματοποιήθηκε το 619. Πραγματοποιήθηκε στη μητρόπολη της Σεβίλλης υπό τον Αρχιεπίσκοπο Ισίδωρο. Ήταν η πρώτη σύνοδος στη Βαιτική μετά το 592. Συνέβη λίγο μετά από μια στρατιωτική εκστρατεία του Βασιλιά Σισεβούτου που ενσωμάτωσε ένα μεγάλο μέρος της Βαιτικής στο Βασίλειο των Βησιγότθων. Αυτό το έδαφος ήταν προηγουμένως μέρος της βυζαντινής επαρχίας της Σπανίας. Η επανένταξή της θα επέτρεπε στον επίσκοπο της Μάλαγα να παρευρεθεί στη σύνοδο.

Η Δεύτερη Σύνοδος της Σεβίλλης ασχολήθηκε αποκλειστικά με εκκλησιαστικά και θεολογικά θέματα - επισκοπικά δικαιώματα, μη κανονικές χειροτονίες, αθέμιτες καθαιρέσεις κληρικών, διαφορές εδαφικής δικαιοδοσίας - και καθόρισε διαδικασίες, συχνά βασισμένες στο ρωμαϊκό δίκαιο, για την επίλυσή τους. Πολλοί κανόνες ήταν αφιερωμένοι στην διάψευση κάποιου Γρηγορίου, που περιγράφεται ως Σύριος επίσκοπος των Ακέφαλων, που στο πλαίσιο αυτό σημαίνει εκείνους που αρνήθηκαν τα Τρία Κεφάλαια (δηλ. Επικεφαλίδες). Ο Γρηγόριος παραβρέθηκε στη σύνοδο αυτοπροσώπως.

Επίσης, η Σύνοδος ενέκρινε μια δήλωση για τις δύο φύσεις του Χριστού σε ένα άτομο. Οι επίσκοποι στερήθηκαν το δικαίωμα της εκκοσμίκευσης των κληρικών (ιερέων και διακόνων), μία πρακτική που διαδόθηκε σε όλο το βασίλειο. Φαίνεται ότι έγινε μια προσπάθεια, χωρίς μεγάλη επιτυχία, να πειστεί ένας χαρακτήρας που ονομάζεται Σινθάριος να εγκαταλείψει τις "λανθασμένες πεποιθήσεις του" που πιθανώς κρίθηκαν αιρετικές. Σύνθετες ίντριγκες πραγματοποιήθηκαν επίσης για να καθαιρεθεί ο επίσκοπος της Αστήγης (σημερινή Έθιχα). Απαγορεύτηκε στους διακόνους να φορούν δύο στολές, παρά μόνο μία. Το άμφιό τους έπρεπε να είναι λευκό και αραιά χρωματισμένο και δεν μπορούσε να κεντηθεί σε χρυσό.

Το συμβούλιο δεν ασχολήθηκε με τους λαϊκούς της Βαιτικής, ούτε με το Βησιγοτθικό κράτος, αν και παρευρέθηκαν δύο βασιλικοί αξιωματούχοι: ο Σισίκλος, ο διευθυντής δημοσίων υποθέσεων (*rector rerum publicarum*) και ο Σουανίλα, ο διευθυντής δημοσιονομικών υποθέσεων (*rector rerum fiscalium*).

Οι κανόνες της Δεύτερης Συνόδου της Σεβίλλης αντιγράφηκαν στο *Ισπάνα* (Hispana), μια μεγάλη συλλογή ιβηρικών και αφρικανικών συγγενών αρχείων, αργότερα τον έβδομο αιώνα. Μία Τρίτη Σύνοδος της Σεβίλλης φαίνεται να συνεδρίασε γύρω στο 624, αλλά οι κανόνες της καταργήθηκαν στη συνέχεια.

## Περεταίρω ανάγνωση

* J. Madoz, "El florilegio patrístico del IIo Concilio de Sevilla (a. 619)", *Miscellanea Isidoriana* (Rome, 1936), σελ. 177–221.

## Παραπομπές


Κατηγορία:Σύνοδοι
Κατηγορία:Χριστιανισμός στην Ισπανία
Βασιλική της Αγίας Τριάδας (Φλωρεντία)

Η **Βασιλική της Αγίας Τριάδας** (**Σάντα Τρίνιτα**) είναι μια Ρωμαιοκαθολική εκκλησία που βρίσκεται μπροστά από την ομώνυμη πλατεία, που διασχίζεται από την οδό Τορναμπουόνι, στο κέντρο της Φλωρεντίας, στην περιφέρεια της Τοσκάνης της Ιταλίας. Είναι η μητρική εκκλησία του Τάγματος των Βαλομβροσιανών μοναχών, που ιδρύθηκε το 1092 από έναν Φλωρεντίνο ευγενή. Νότια στην οδό Τορναμπουόνι βρίσκεται η Γέφυρα της Αγίας Τριάδας επί του Άρνου ποταμού. Απέναντι από την εκκλησία είναι το γοτθικού ρυθμού Παλάτσο Σπίνι Φερόνι.

## Ιστορικά στοιχεία
Στο εσωτερικό της εκκλησίας, βρίσκεται το Παρεκκλήσι Σασέτι που περιέχει τοιχογραφίες του Ντομένικο Γκιρλαντάιο και το Παρεκκλήσι Μπαρτολίνο Σαλιμπένι με τοιχογραφίες του Λορέντσο Μόνακο.

Παρόλο που η σύγχρονη ιταλική λέξη για την τριάδα εκφέρεται ως «τρινιτά», με σημάδι τονισμού στο τελευταίο φωνήεν, η παλιά εκφώνηση των Φλωρεντίνων συνήθιζε να τονίζει το πρώτο φωνήεν. Μερικές φορές, προστίθεσαι σημάδι τονισμού προκειμένου να υποδείξει την την ασυνήθιστη προφορά.

Ο σημερινός ναός κατασκευάστηκε μεταξύ των ετών 1258-1280 στη θέση μιας προϋπάρχουσας εκκλησίας του 11ου αιώνα. Κατά τη διάρκεια των αιώνων, συνέβησαν πολλαπλές ανακατασκευές. Η μανιεριστική πρόσοψη (1593-1594) σχεδιάστηκε από τον Μπερνάρντο Μπουονταλέντι. Το ανάγλυφο πάνω από την κεντρική πόρτα της Τριάδας φιλοτέχνησε ο Πιέτρο Μπερνίνι και ο Τζιοβάνι Μπατίστα Κατσίνι. Οι ξύλινες πόρτες του 17ου αιώνα περιέχουν ανάγλυφες φιγούρες με αγίους του Τάγματος των Βαλομβροσιανών. Η Στήλη της Δικαιοσύνης (*Colonna di Giustizia*) στην πλατεία έξω από την εκκλησία, προέρχεται από τα Λουτρά του Καρακάλλα στη Ρώμη και ήταν ένα δώρο προς τον Κοσμά Α΄ των Μεδίκων εκ μέρους του Πάπα Πίου Δ΄.

Ο πίνακας του Τσιμαμπούε με την ένθρονη Παναγία και το Θείο Βρέφος βρισκόταν άλλοτε πάνω από την Αγία Τράπεζα της εκκλησίας, όμως αργότερα μεταφέρθηκε σε ένα πλευρικό παρεκκλήσι. Σήμερα εκτίθεται στην Πινακοθήκη του Ουφίτσι.

## Παραπομπές

Αγία Τρι
Πανεπιστήμιο Παρί-Σακλαί

Το **Πανεπιστήμιο Παρί-Σακλαί** (γαλλικά: *Université Paris-Saclay*) είναι δημόσιο ερευνητικό πανεπιστήμιο με έδρα το Παρί-Σακλαί της Γαλλίας. Ιδρύθηκε το 2019 ως διάδοχη οντότητα του Πανεπιστημίου Παρί-Συντ. Το 2021 αριθμούσε 48.000 φοιτητές. Από τον Οκτώβριο του 2023, το πανεπιστήμιο είναι εταίρος της IPSA για διπλά πτυχία στην αεροδιαστημική.

## Παραπομπές


## Εξωτερικοί σύνδεσμοι

* Επίσημος ιστότοπος 

Κατηγορία:Πανεπιστήμια στη Γαλλία
Εμμαθά

right|thumb|250px|Η Εμμαθά κατά την ημέρα
right|thumb|250px|Η Εμμαθά το βράδυ
thumb|right|250px|Τμήμα του ψηφιδωτού πεζοδρομίου που ανακτήθηκε από την αρχαία συναγωγή της Εμμαθάς, τώρα εγκατεστημένο στην είσοδο του Ανώτατου Δικαστηρίου του Ισραήλ.
[thumb|right|250px|Νεαροί [Κροκόδειλος του Νείλου|Κροκόδειλοι του Νείλου στη Φάρμα Κροκοδείλων της Εμμαθάς.]]
Η **Εμμαθά** ή **Άμαθα** (, · , ) είναι περιοχή ιαματικών πηγών στην κοιλάδα του ποταμού Ιερομύκη, που χρησιμοποιείται από την κλασική αρχαιότητα. Βρίσκεται υπό ισραηλινό έλεγχο, σε αποστρατιωτικοποιημένη ζώνη μεταξύ Ισραήλ και Συρίας από το 1949 έως το 1967. Ο χώρος βρίσκεται δίπλα στα σύνορα με την Ιορδανία και περίπου 10 χιλιόμετρα από το τριεθνές Ισραήλ, Ιορδανίας και Συρίας. Τοποθετείται σε αρκετές μεταλλικές πηγές με θερμοκρασίες έως 50 °C.

Το αρχαίο εβραϊκό όνομα σημαίνει *ιαματικές πηγές της (αρχαίας πόλης) Γκαντάρα*.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Ισραήλ
Ευρωπαϊκή ολοκλήρωση

Η **Ευρωπαϊκή Ολοκλήρωση** είναι η διαδικασία της βιομηχανικής, οικονομικής, πολιτικής, νομικής, κοινωνικής και πολιτιστικής ένωσης κρατών εξ ολοκλήρου ή μερικώς στην Ευρώπη ή σε κοντινή απόσταση. Εν μέρει έχει επιτευχθεί μέσω του δόγματος *ελεύθερη διακίνηση ανθρώπων, εμπορευμάτων και κεφαλαίων* της Ευρωπαϊκής Ένωσης. Η Ρωμαϊκή Αυτοκρατορία επέφερε κατάφερε και συνένωσε το μεγαλύτερο μέρος της Ευρώπης. Αυτό, χρησιμοποιείται ως ιστορικό παράδειγμα Ευρωπαϊκής ολοκλήρωσης από το 1950 και έπειτα.

Μετά τη λήξη του Πρώτου Παγκοσμίου Πολέμου, στοχαστές και οραματιστές από μια διαφόρους χώρους παραδόσεων άρχισαν να οραματίζονται μία πολιτικά ενοποιημένη Ευρώπης. Ένας από τους πρώτους που διατύπωσε μία τέτοια άποψη, ήταν ο Ρίχαρντ Κουντενχόβε-Καλέργκι στο έργο του που εξέδωσε, το Πανευρωπαϊκό Μανιφέστο το 1923. 

Δεν υπάρχει κάποιο τυπικό τέλος στη διαδικασία ολοκλήρωσης. Η συζήτηση για το πιθανό τελικό πολιτικό σχήμα ή διαμόρφωση της Ευρωπαϊκής Ένωσης αναφέρεται μερικές φορές ως ο *απώτερος στόχος*.  

## Παραπομπές


## Εξωτερικοί σύνδεσμοι
* 

Κατηγορία:Συμβούλιο της Ευρώπης
Ο Κόκκινος Δράκος

**Ο Κόκκινος Δράκος** είναι ψυχολογική ταινία θρίλερ του 2002, η οποία είναι βασισμένη στο ομώνυμο μυθιστόρημα του Τόμας Χάρις του 1981. Σκηνοθετήθηκε από τον Μπρετ Ράτνερ και γράφτηκε από τον Ted Tally. Είναι prequel της Σιωπής των Αμνών (1991), και στην ταινία αυτήν ένας πράκτορας του FBI Will Graham (Έντουαρντ Νόρτον) ζητά τη βοήθεια του κατά συρροήν δολοφόνου Χάνιμπαλ Λέκτερ (Άντονι Χόπκινς) για να πιάσει έναν άλλο δολοφόνο, τον Francis Dolarhyde (Ρέιφ Φάινς). Οι Χάρβεϊ Καϊτέλ, Έμιλι Γουάτσον, Μέρι-Λουίζ Πάρκερ και Φίλιπ Σέιμουρ Χόφμαν πρωταγωνιστούν επίσης στην ταινία. Το μυθιστόρημα είχε προηγουμένως προσαρμοστεί με την ταινία *[[Ο Ανθρωποκυνηγός]]* (1986). Ο *Κόκκινος Δράκος* κυκλοφόρησε στις 4 Οκτωβρίου 2002 και έλαβε μεικτές κριτικές.

## Παραπομπές


## Εξωτερικοί σύνδεσμοι
*

Κατηγορία:Ταινίες του 2002
Κατηγορία:Αγγλόφωνες ταινίες
Κατηγορία:Αμερικανικές ταινίες της δεκαετίας 2000
Κατηγορία:Γερμανικές ταινίες
Κατηγορία:Αμερικανικές αστυνομικές δραματικές ταινίες
Κατηγορία:Αμερικανικές αστυνομικές θρίλερ ταινίες
Κατηγορία:Αμερικανικές ψυχολογικές θρίλερ ταινίες
Κατηγορία:Ταινίες παραγωγής Universal Pictures
Κατηγορία:Ταινίες ιντέρκουελ
Χάνιμπαλ (ταινία, 2001)

Ο ** Χάνιμπαλ** (αγγλικά: *Hannibal*) είναι μια αμερικανική ψυχολογική ταινία τρόμου-θρίλερ του 2001 σε σκηνοθεσία του Ρίντλεϊ Σκοτ, και είναι μια προσαρμογή  του ομώνυμου μυθιστόρηματος του 1999 του Τόμας Χάρις. Είναι συνέχεια της ταινίας Η σιωπή των αμνών του 1991, στην οποία ο Άντονι Χόπκινς επαναλαμβάνει τον ρόλο του ως κανιβαλικού σειριακού δολοφόνου Χάνιμπαλ Λέκτερ. Η Τζούλιαν Μουρ συμπρωταγωνιστεί ως ειδικός πράκτορας του FBI Κλαρίς Στάρλινγκ, ρόλο που τον ανέλαβε για πρώτη φορά η Τζόντι Φόστερ. Οι Ρέι Λιότα, Τζανκάρλο Τζαννίνι και Γκάρι Όλντμαν επίσης πρωταγωνιστούν.

Ο σκηνοθέτης της Σιωπής των αμνών Τζόναθαν Ντεμ, ο σεναριογράφος Ted Tally και η Τζούντι Φόστερ αρνήθηκαν να συμμετάσχουν στην προσαρμογή, θεωρώντας το μυθιστόρημα πολύ θορυβώδες. Ο Ρίντλεϊ Σκοτ συνδέθηκε μετά την επιτυχία του Gladiator (2000) και υπέγραψε μετά την ανάγνωση του σεναρίου του Dino De Laurentiis, ο οποίος παρήγαγε τον Ανθρωποκυνηγό (1986), την πρώτη ταινία με τον Χάνιμπαλ Λέκτερ. Το σενάριο έγραψαν ο Ντείβιντ Μάμετ και ο Στίβεν Ζαίλιαν.

Η ταινία είναι σκηνοθετημένη δέκα χρόνια μετά την *Σιωπή των Αμνών*, η οποία ακολουθεί τις προσπάθειες του Στάρλινγκ να συλλάβει τον Λέκτερ στην Ιταλία πριν τον συλλάβει το επιζών θύμα του, Μέισον Βέργκερ. Η ταινία έσπασε ρεκόρ στο box office στις Ηνωμένες Πολιτείες, την Αυστραλία, τον Καναδά και το Ηνωμένο Βασίλειο το Φεβρουάριο του 2001, αλλά έλαβε μικτές κριτικές.

## Παραπομπές


## Εξωτερικοί σύνδεσμοι
*
*

Κατηγορία:Ταινίες του 2001
Κατηγορία:Αγγλόφωνες ταινίες
Κατηγορία:Ταινίες με μουσική σύνθεση Χανς Ζίμμερ
Κατηγορία:Αμερικανικές ταινίες της δεκαετίας 2000
Κατηγορία:Αμερικανικές αστυνομικές δραματικές ταινίες
Κατηγορία:Αμερικανικές αστυνομικές θρίλερ ταινίες
Κατηγορία:Ταινίες παραγωγής Metro-Goldwyn-Mayer
Κατηγορία:Ταινίες παραγωγής Universal Pictures
Κατηγορία:Ταινίες σε σκηνοθεσία Ρίντλεϊ Σκοτ
Κατηγορία:Ταινίες της Scott Free Productions
Χάνιμπαλ: Η Αρχή

Το **Χάνιμπαλ: Η Αρχή** (*Hannibal Rising*) είναι μια ταινία τρόμου του 2007 και η πέμπτη ταινία του franchise του Hannibal Lecter . Είναι πρίκουελ των ταινιών Η σιωπή των αμνών, Χάνιμπαλ και Ο Κόκκινος Δράκος. Η ταινία είναι μια προσαρμογή του ομώνυμου μυθιστόρημα του Τόμας Χάρις και αφηγείται την ιστορία της εξέλιξης του Χάνιμπαλ Λέκτερ από έναν εκδικητικό κυνηγό των Ναζί σε ένα κανίβαλο κατά συρροήν δολοφόνο.

Η ταινία σκηνοθετήθηκε από τον Πίτερ Γουέμπερ, το σενάριο το έγραψε ο ίδιος ο Τόμας Χάρις και πρωταγωνιστεί ο Gaspard Ulliel ως ο ομότιτλος χαρακτήρας με επιπλέον ρόλους να έχουν οι Γκονγκ Λι , Ρις Ίφανς και Ντόμινικ Γουέστ. Τα γυρίσματα έγιναν στα στούντιο Barrandov στην Πράγα. Η ταινία είναι μια παραγωγή της Dino De Laurentiis Company και κυκλοφόρησε στη Γαλλία στις 7 Φεβρουαρίου 2007 και στην Ιταλία , το Ηνωμένο Βασίλειο και τις Ηνωμένες Πολιτείες στις 9 Φεβρουαρίου 2007. Η θεατρική διανομή έγινε από την Momentum Pictures στο Ηνωμένο Βασίλειο και από την The Weinstein Company και τη Metro-Goldwyn-Mayer στις ΗΠΑ. Η ταινία έλαβε γενικά αρνητικές κριτικές από κριτικούς, αν και η ερμηνεία του Γκασπάρ Ουλιέλ ως Χάνιμπαλ Λέκτερ γενικά επαινέθηκε. Κέρδισε 82,2 εκατομμύρια δολάρια έναντι προϋπολογισμού 50 εκατομμυρίων δολαρίων.

## Παραπομπές

## Εξωτερικοί Σύνδεσμοι
*

Κατηγορία:Ταινίες του 2007
Κατηγορία:Αμερικανικές ταινίες της δεκαετίας 2000
Κατηγορία:Αμερικανικές ταινίες τρόμου
Κατηγορία:Βρετανικές ταινίες της δεκαετίας 2000
Κατηγορία:Ταινίες γυρισμένες στη Γαλλία
Κατηγορία:Ταινίες γυρισμένες στην Τσεχία
Κατηγορία:Ταινίες παραγωγής Metro-Goldwyn-Mayer
Κατηγορία:Ταινίες πρίκουελ
Κατηγορία:Αγγλόφωνες ταινίες
Εχινοφόρα η ακανθώδης

[μικρογραφία|Εχινοφόρα η ακανθώδης (''Echinophora spinosa''), Παραλία Βοϊδοκοιλιάς, [Μεσσηνία, Πελοπόννησος, 12-08-2021]]
Η **Εχινοφόρα η ακανθώδης** (*Echinophora spinosa*), ανήκει στην οικογένεια Σκιαδιοφόρα (Umbelliferae), στην οποία ανήκουν το σέλινο, ο μαϊντανός, το καρότο, ο άνηθος, το μάραθο, το κύμινο κ.ά. 

## Οικολογία
Είναι φυτό των αμμοθινών με μεσογειακή κατανομή, το οποίο συναντάται σχεδόν σ’ όλες τις ελληνικές ακτές. 

## Περιγραφή
Τα φύλλα είναι αυλακωτά επάνω και τροπιδοφόρα στην κάτω επιφάνεια και καταλήγουν σε άκανθα. Ανθίζει από τέλη Ιουλίου μέχρι αρχές Οκτωβρίου και τα άνθη είναι λευκά ή σπανιότερα ρόδινα.
## Πηγές
* Φυτολογία 2006, Εκδοτική Αθηνών
* Lafranchis T. & Sfikas G. 2001, Flowers of Greece (Vol. II)

* Pignatti S. 1982, Flora d’ Italia (Vol. II).
* Tutin et al. 2005, Flora Europaea Vol 3, Cambridge University Press

## Εξωτερικοί σύνδεσμοι

## Παραπομπές


Κατηγορία:Σκιαδοφόρα
Κατηγορία:Ελληνική χλωρίδα
Γέφυρα Ισθμού Κορινθίας

Η **Γέφυρα Ισθμού** είναι οικισμός της Περιφερειακής Ενότητας Κορινθίας, στην Περιφέρεια Πελοποννήσου. Διοικητική ανήκει στην Κοινότητα Λουτρακίου Περαχώρας, της Δημοτικής Ενότητας Λουτρακίου - Περαχώρας και υπάγεται στο Δήμο Λουτρακίου - Αγίων Θεοδώρων.

## Γεωγραφικές πληροφορίες
Ο οικισμός **Γέφυρα Ισθμού** βρίσκεται δίπλα στον Ισθμό της Κορίνθου και στη Γέφυρα του Ισθμού, σε υψόμετρο 59 μέτρων και έχει 361 κατοίκους, σύμφωνα με την Απογραφή του 2011, ενώ το 1971, που αναγνωρίσθηκε ως οικισμός, είχε 102 κατοίκους.

## Διοικητικές μεταβολές

## Παραπομπές


## Χάρτης


Κατηγορία:Περιφερειακή ενότητα Κορινθίας
Κατηγορία:Δήμος Λουτρακίου - Περαχώρας - Αγίων Θεοδώρων
Αθλητική αναρρίχηση στους Θερινούς Ολυμπιακούς Αγώνες 2020

Η **αθλητική αναρρίχηση** εμφανίστηκε για πρώτη φορά στους **[[Θερινοί Ολυμπιακοί Αγώνες 2020|Θερινούς Ολυμπιακούς Αγώνες]]** του 2020 στο Τόκιο της Ιαπωνίας. Η έγκριση να συμπεριληφθεί το άθλημα στους αγώνες του 2020 έγινε το 2016.  Οι αγώνες έγιναν με τη συμμετοχή συνολικά 40 αθλητών και αθλητριών από 19 διαφορετικές χώρες. Συναγωνίστηκαν σε δύο αγωνίσματα: το σύνθετο ανδρών και το σύνθετο γυναικών.

Το σύνθετο αποτελείτο από τρία επιμέρους αγωνίσματα: την κύρια αναρρίχηση (lead climbing), την αναρρίχηση ταχύτητας (speed climbing) και το bouldering. Η απόφαση να συμπεριληφθούν αυτά στο σύνθετο προκάλεσε γενική κριτική ανά τον κόσμο της αναρρίχησης.

Τα μετάλλια καθορίστηκαν με βάση την καλύτερη απόδοση στα παραπάνω τρία. Ο ολυμπιακός κωδικός για την αθλητική αναρρίχηση είναι CLB.

## Ολυμπιακή πρόκριση
Η καθεμιά Εθνική Ολυμπιακή Επιτροπή μπορούσε να έχει ως και 2 χώρους για κάθε αγώνισμα (συνολικά το πολύ 4 χώρους για τα 2 αγωνίσματα). Σε κάθε αγώνισμα προκρίθηκαν 20 άτομα: 18 από το γύρο πρόκρισης, 1 από τη διοργανώτρια (Ιαπωνία) και 1 από τις προσκλήσεις της Τριμερούς Επιτροπής.

Μια από τις διοργανώσεις που καθόρισαν την πρόκριση στους Ολυμπιακούς ήταν το  Παγκόσμιο πρωτάθλημα αναρρίχησης του 2019 από την IFSC.

## Πρόγραμμα
Το πρόγραμμα για το άθλημα της αθλητικής αναρρίχησης ήταν ως εξής.

## Συμμετέχουσες χώρες
40 αναρριχητές και αναρριχήτριες από 19 χώρες προκρίθηκαν. Οι αγώνες πρόκρισης συμπεριελάμβαναν το παγκόσμιο πρωτάθλημα αναρρίχησης IFSC του 2019, το προ-ολυμπιακό τουρνουά  και τα ηπειρωτικά πρωταθλήματα.

* (2)
* (2)
* (2)
* (2)
* (1)
* (4)
* (2)
* (1)
* (3)
* (4) **Διοργανώτρια χώρα**
* (1)
* (1)
* (3)
* (2)
* (2)
* (2)
* (1)
* (1)
* (4)

## Σύνοψη μεταλλίων

### Πίνακας μεταλλίων

### Πίνακας νικητών

## Καταρριφθέντα ρεκόρ

## Παραπομπές


## Εξωτερικοί σύνδεσμοι
* Βιβλίο αποτελεσμάτων 

## Παραπομπές

Κατηγορία:Αθλήματα Θερινών Ολυμπιακών Αγώνων 2020
Ρολάν Λε Βαγιέ ντε Μπουτινί

O **Ρολάν Λε Βαγιέ ντε Μπουτινί** (γαλλικά: Roland Le Vayer, sieur de Boutigny) (1627 - Soissons, 5 Δεκεμβρίου 1685) ήταν Γάλλος δικηγόρος και συγγραφέας στα τέλη του 17ου αιώνα.

## Βιογραφικά στοιχεία
O Ρολάν Λε Βαγιέ ντε Μπουτινί γεννήθηκε στο Λε Μαν τον Νοέμβριο του 1627. Ο πατέρας του Ρενέ Λε Βαγιέ ήταν ανώτερος αξιωματούχος και σύμβουλος του βασιλιά.  Ήταν ανιψιός του φιλοσόφου Φρανσουά ντε Λα Μοτ Λε Βαιγιέ, οικοδιδάσκαλου του Λουδοβίκου ΙΔ΄, του οποίου τα *Άπαντα* συγκέντρωσε το 1675 σε μια έκδοση, και φίλος του γιου του Φρανσουά, με τον οποίο συμμετείχε, στα τέλη της δεκαετίας του 1640, στην ομάδα των νέων ελευθεριακών φίλων του Συρανό ντε Μπερζεράκ.

Από το 1645 εργάστηκε ως δικηγόρος στο Κοινοβούλιο του Παρισιού και έγινε γνωστός ως νομικός συμμετέχοντας, το 1663-1664, στην υπεράσπιση του Νικολά Φουκέ. Από το 1671, απέκτησε το αξίωμα του Υπεύθυνου αιτημάτων. Μεταξύ 1682 και 1685 διετέλεσε πρόεδρος της Γενικότητας του Σουασόν.

Πέραν του νομικού συγγραφικού έργου του, έγραψε μακροσκελή ηρωικά μυθιστορήματα και θεατρικά έργα.

Πέθανε στο Σουασόν στις 5 Δεκεμβρίου 1685.

## Θεατρικά έργα και μυθιστορήματα
μικρογραφία|''Ο Μεγάλος Σελίμ, ή η τραγική στέψη'', 1645

* *Ο Μεγάλος Σελίμ, ή η τραγική στέψη*, τραγωδία, 1645. 

* *Mitridate*, 1648-1651, (*Μιθριδάτης*)4 τόμοι
* *Bérénice*, 1648-1641, (*Βερενίκη*) 4 τόμοι
* *Tarsis και Zélie*, 1665-1666. 

## Νομικά έργα

* *Traité de la preuve par comparaison d'écritures*.(*Πραγματεία για την απόδειξη με σύγκριση γραπτών*)
* *Extraict du traitté fait par M. Le Vayer sur la preuve par comparaison d'écritures, dans l'affaire de Maillard, où il est prouvé... que le rapport des experts ne peut faire la moindre preuve en matière criminelle*.

* *Reflexion sur l'édit touchant la reformation des monasteres,* 1667
* *De l'autorité du Roy, touchant l'age nécessaire à la profession solennelle des religieux*, 1669.
* *Observations sur un manuscrit intitulé : «Traité du péculat»*.
* *Traité de la peine du péculat, selon les loix et usages de France*.
* *Dissertations sur l'autorité légitime des rois, en matière de regale*.

## Σχετικά άρθρα

* Γαλλική λογοτεχνία 17ου αιώνα

## Παραπομπές



Κατηγορία:Γάλλοι συγγραφείς
Κατηγορία:Γάλλοι θεατρικοί συγγραφείς
Κατηγορία:Γάλλοι νομικοί
Λίμνη Ρέιντηρ

Η **Λίμνη Ρέιντηρ** (αγγλ. *Reindeer Lake*), απαντώμενη και με τη μεταφρασμένη ονομασία της ως **Λίμνη των Ταράνδων** (εξάλλου και η αγγλική είναι η μετάφραση της έννοιας της αρχικής, αλγκονκιανής ονομασίας), είναι μεγάλη λίμνη στον δυτικό-κεντρικό Καναδά, στα σύνορα των επαρχιών Σασκάτσουαν και Μανιτόμπα. Είναι η ένατη μεγαλύτερη λίμνη του Καναδά, αλλά και η 24η έως 26η μεγαλύτερη σε ολόκληρη τη Γη: έχει έκταση 5.650 τετραγωνικά χιλιόμετρα, από τα οποία το 8% υπάγεται στην επαρχία Μανιτόμπα και το 92% στη Σασκάτσουαν.

## Γεωγραφία
Η Λίμνη των Ταράνδων έχει μια πολύ δαντελωτή όχθη και περιέχει πολυάριθμα μικρά νησιά. Οι όχθες της είναι σχεδόν ακατοίκητες, με τρεις μόνο οικισμούς σε μήκος όχθης χιλιάδων χιλιομέτρων: στην ανατολική βρίσκεται το χωριό Κινούσαο, στη βόρεια όχθη το Μπρότσετ και στο νότιο άκρο το Σάουθεντ. Από αυτό το άκρο παροχετεύεται η περίσσεια νερού της λίμνης, δια του ομώνυμου ποταμού Ρέιντηρ και του ελεγχόμενου υπερχειλιστικού φράγματος Χουάιτσαντ, στον Ποταμό Τσώρτσιλ και από εκεί στα ανατολικά, στον Κόλπο Χάντσον.

Ο κόλπος Ντηπ Μπέυ, κοντά στο νότιο άκρο της λίμνης, που έχει διάμετρο περίπου 13 χιλιόμετρα και βάθος 219 μέτρα (το βαθύτερο όλης της λίμνης) σχηματίσθηκε  από την πτώση ενός μικρού αστεροειδούς στη Γη, μια σύγκρουση που έλαβε χώρα πριν από περίπου 99 εκατομμύρια έτη. Σύμφωνα με έναν τοπικό θρύλο των Ινδιάνων Κρι, εκεί κατοικεί ένα «τέρας της λίμνης».

## Ιστορική ανάπτυξη
Αρκετοί από τους πρώτους εξερευνητές του δυτικού Καναδά, όπως ο Ντέιβιντ Τόμσον, διέσχισαν τη λίμνη. Η Λίμνη Ρέιντηρ δεν διεδραμάτισε σπουδαίο ρόλο στο εμπόριο της γούνας, καθώς μόνο λίγα και βραχύβια εμπορικά πόστα στήθηκαν εκεί. Σήμερα οι δρόμοι που παρέχουν πρόσβαση στις όχθες είναι ο 102 του Σασκάτσουαν, που τερματίζει στο Σάουθεντ, και ο 302 της Μανιτόμπα.

## Αλιεία
Η αλιεία (ψάρεμα) αποτελεί σημαντική δραστηριότητα στη λίμνη και πολλοί ερασιτέχνες αλιείς προσελκύονται από τα καθάρια και βαθιά νερά της. Οι μεγάλοι ποταμόλουτσοι αφθονούν και αποτελούν «τρόπαια» αλιευτικών διαγωνισμών (αθλητική αλιεία). Διεξάγεται επίσης και ελαφρά επαγγελματική (εμπορική) αλιεία. Μερικά άλλα είδη ψαριών στη λίμνη είναι τα *[[Sander vitreus]], [[Perca flavescens]], [[Salvelinus namaycush]], [[Thymallus arcticus]], [[Coregonus clupeaformis]], [[Prosopium cylindraceum]], [[Lota lota]], [[Catostomus commersonii]]* και *[[Catostomus catostomus]]*.

Αρκετοί όρμοι και νησιά στη λίμνη έχουν καταλύματα για περιστασιακούς και μη ψαράδες.

## Παραπομπές


## Εξωτερικοί σύνδεσμοι
* Encyclopedia of Saskatchewan 

Ρειντηρ
Λιμνη Ρειντη
Ρειντηρ
Πανεπιστήμιο της Οττάβας

Το **Πανεπιστήμιο της Οττάβας** (αγγλ. *University of Ottawa*, γαλλ. *Université d'Ottawa*), αναφερόμενο συχνά συντομογραφικώς ως *uOttawa* ή *U of O*, είναι δίγλωσσο δημόσιο πανεπιστήμιο στην πρωτεύουσα του Καναδά Οττάβα. Η κυρίως πανεπιστημιόπολή του απλώνεται σε 425 στρέμματα στην καρδιά του κέντρου της πόλεως, δίπλα στη συνοικία Σάντυ Χιλ και στο Κανάλι Ριντώ.

Το Πανεπιστήμιο της Οττάβας ιδρύθηκε αρχικώς ως «Κολέγιο Μπάυταουν» (*College of Bytown*) το 1848 από τον πρώτο επίσκοπο της Ρωμαιοκαθολικής Αρχιεπισκοπής της Οττάβας, τον Joseph-Bruno Guigues. Μετονομάσθηκε σε Κολέγιο της Οττάβας το 1861 και αναγνωρίσθηκε ως πανεπιστήμιο από το κράτος πέντε χρόνια αργότερα με βασιλικό διάταγμα. Στις 5 Φεβρουαρίου 1889 το ίδρυμα έλαβε καταστατικό από τον Πάπα Λέοντα ΙΓ΄, που αναγόρευε το ίδρυμα σε ποντιφήκειο πανεπιστήμιο. Ωστόσο την 1η Ιουλίου 1965 το Πανεπιστήμιο αναδιοργανώθηκε και έγινε ανεξάρτητο από οποιαδήποτε εξωτερική νομική οντότητα ή θρησκευτικό οργανισμό. Ως αποτέλεσμα, η βασιλική και η παπική αναγνώριση «πέρασαν» στο νεοϊδρυθέν Πανεπιστήμιο Σαιν Πωλ, που είναι ομόσπονδο με το Πανεπιστήμιο της Οττάβας.

Το Πανεπιστήμιο της Οττάβας είναι το μεγαλύτερο αγγλογαλλικά δίγλωσσο πανεπιστήμιο της οικουμένης. Προσφέρει μεγάλη ποικιλία προγραμμάτων με τις δέκα Σχολές του, που περιλαμβάνουν Ιατρική, Νομική και Κοινωνικών Επιστημών. Η βιβλιοθήκη του διαθέτει 12 παραρτήματα με συνολικά περισσότερους από 4,5 εκατομμύρια τόμους βιβλίων. Το ίδρυμα είναι μέλος της καναδικής ομάδας «U15» πανεπιστημίων με «εντατική έρευνα», με ερευνητικό προϋπολογισμό 324,58 εκατομμύρια καναδικά δολάρια το 2017.

Το ίδρυμα έχει σήμερα έναν φοιτητικό πληθυσμό άνω των 35.000 προπτυχιακών και άνω των 6.000 μεταπτυχιακών φοιτητών και φοιτητριών, εκ των οποίων οι περίπου 7.000 προέρχονται από 150 άλλες χώρες. Οι αθλητικές ομάδες του πανεπιστημίου είναι γνωστές ως οι «Gee-Gees» της Οττάβας (*GG*, από τα αρχικά των χρωμάτων τους, γκρενά (βυσσινί) και γκρίζο. Το πανεπιστήμιο έχει επίσης τον δικό του εκδοτικό οίκο (*University of Ottawa Press*), που ιδρύθηκε το 1931.

## Παραπομπές


## Βιβλιογραφία
* Laberge, Edward P.: *Bytown's own college*, Bytown pamphlet series, έκδ. The Historical Society of Ottawa, Οττάβα 1982
* Prévost, Michel: *L'Université d'Ottawa depuis 1848 / The University of Ottawa since 1848*, University of Ottawa Press, Οττάβα 2008

## Εξωτερικοί σύνδεσμοι
* 
* Επίσημος ιστότοπος αθλητικών

Οτταβας
Πανεπιστημιο
Γεωγραφία της Μαυριτανίας

thumb|Η θέση της Μαυριτανίας στη Δυτική Αφρική
thumb|Τοπογραφικός χάρτης της Μαυριτανίας
Η **[[Μαυριτανία]]**, χώρα στη δυτική Αφρική, είναι γενικώς επίπεδη, με τη μεγάλη έκτασή της να είναι ερημικές και ξηρές πεδιάδες, που διακόπτονται από λίγες χαμηλές οροσειρές. Η Μαυριτανία είναι η μεγαλύτερη από όλες τις χώρες του κόσμου που βρίσκονται ολόκληρες σε υψόμετρο κάτω των χιλίων μέτρων πάνω από την επιφάνεια της θάλασσας. Η χώρα βρέχεται στα δυτικά από τον Βόρειο Ατλαντικό Ωκεανό, ενώ συνορεύει με 4 χώρες: τη Σενεγάλη, τη Δυτική Σαχάρα, το Μάλι και την Αλγερία. Η Μαυριτανία θεωρείται τμήμα τόσο του Σαχέλ, όσο και του Μαγκρέμπ. Μια σειρά από υψίπεδα από ψαμμίτης, το υψηλότερο από τα οποία είναι το Αντράρ, φθάνουν σε υψόμετρα της τάξεως των 400 μέτρων. Οάσεις που τροφοδοτούνται από πηγές βρίσκονται στις βάσεις των πλαγιών που οριοθετούν τα υψίπεδα αυτά. Μεμονωμένες κορυφές, συχνά πλούσιες σε χρήσιμα ορυκτά, υψώνονται πάνω από τα οροπέδια. Οι μικρότερες κορυφές αποκαλούνται *γκουέλμπ* και οι μεγαλύτερες *κέντια*. Η κυκλική δομή Γκουέλμπ ερ Ριτσάτ είναι ένα εντυπωσιακό χαρακτηριστικό της βορειοκεντρικής Μαυριτανίας. Το υψηλότερο σημείο της χώρας είναι η κορυφή του Κεντιέτ ετζ Τζιλ, κοντά στην πόλη  Ζουεράτ, με υψόμετρο 915 μέτρα.

Περίπου τα τρία τέταρτα της Μαυριτανίας είναι έρημος ή ημιέρημος. Ως αποτέλεσμα παρατεταμένης και έντονης ξηρασίας, η έρημος επεκτείνεται από τα μέσα της δεκαετίας του 1960. Τα υψίπεδα χαμηλώνουν βαθμιαία προς τα βορειοανατολικά, δίνοντας τη θέση τους στο Ελ Τζουφ (= «το Κενό [μέρος]»), μια τεράστια περιοχή από μεγάλους αμμόλοφους ενωμένη με την έρημο Σαχάρα. Στα δυτικά, ανάμεσα στον ωκεανό και τα υψίπεδα, βρίσκονται εναλλασσόμενες εκτάσεις από αργιλώδεις πεδιάδες (*ρεγκ*) και αμμόλοφους (*ergs*), μερικοί από τους οποίους μετακινούνται υπό την επήρεια των ισχυρών ανέμων. Γενικώς όσο πηγαίνουμε προς τα βόρεια οι αμμόλοφοι είναι μεγαλύτεροι σε μέγεθος όσο και σε «ευκινησία».

Ζώνες φυσικής βλαστήσεως που αντιστοιχούν στην κατανομή των βροχοπτώσεων, εκτείνονται στη διεύθυνση ανατολή-δύση. Ποικίλλουν από ίχνη τροπικού δάσους κατά μήκος του (συνοριακού) ποταμού Σενεγάλη, του μοναδικού ουσιαστικά ποταμό της χώρας, μέχρι θαμνώδεις εκτάσεις και σαβάνα στα νοτιοανατολικά. Στα κεντρικά και βόρεια της χώρας δεν υπάρχει βλάστηση, μόνο έρημος.

## Πηγές
* ''Mauritania: a country study'', επιμ. Robert E. Handloff, Federal Research Division, Βιβλιοθήκη του Κογκρέσου

## Εξωτερικοί σύνδεσμοι
* Χάρτης
Σίλβια Τσίβας

Η **Σίλβια Τσίβας Μπαρό** (*Silvia Chivás Baró*, γενν. 10 Σεπτεμβρίου 1954) είναι Κουβανή πρώην αθλήτρια του στίβου, και συγκεκριμένα δρομέας ταχύτητας, που πέτυχε τις μεγαλύτερες διακρίσεις της σε πολύ νεαρή ηλικία. Έχει ύψος μόλις 1,57 μέτρο.

Σε ηλικία 17 ετών κέρδισε την τρίτη θέση στον δρόμο των 100 μέτρων στους Παναμερικανικούς Αγώνες του 1971 στο Κάλι (Κολομβία). Στους ίδιους αγώνες, μαζί με τα άλλα μέλη της ομάδας της πήραν το αργυρό μετάλλιο στη σκυταλοδρομία 4 x 100 μέτρων.

Στη μεγαλύτερη στιγμή της σταδιοδρομίας της, στους Ολυμπιακούς Αγώνες του 1972 στο Μόναχο, κέρδισε το χάλκινο μετάλλιο στα 100 μέτρα, έχοντας καταρρίψει από τον πρώτο γύρο το παγκόσμιο ρεκόρ νεάνιδων στο αγώνισμα με χρόνο 11,18 δευτερόλεπτα. Στους ίδιους αγώνες κέρδισε ένα δεύτερο ολυμπιακό χάλκινο μετάλλιο, στη σκυταλοδρομία 4 x 100 μ. μαζί με τις συναθλήτριές της Μαρλένε Ελεχάρδε, Κάρμεν Βαλδές και Φουλχένθια Ρομάυ. Το 1975 πήρε και πάλι τη δεύτερη θέση στη σκυταλοδρομία 4 x 100 μ. στους Παναμερικανικούς Αγώνες. Αργότερα, το 1977, καθώς ήταν ακόμα φοιτήτρια, κέρδισε ένα χάλκινο μετάλλιο στα 100 μέτρα και το χρυσό στα 200 μ. στην Πανεπιστημιάδα της Σόφιας, όπου κατέρριψε το εθνικό ρεκόρ στα 100 με χρόνο 11,16 δευτερόλεπτα στον ημιτελικό. Κατέρριψε το ρεκόρ Κούβας και στα 200 μέτρα, με επίδοση 22,85 δευτερόλεπτα. Το 1978 κέρδισε 3 χρυσά μετάλλια στους Αγώνες Κεντρικής Αμερικής και Καραϊβικής, σε αμφότερες τις αποστάσεις και στη σκυταλοδρομία 4 x 100 μέτρων. Ολοκλήρωσε την αθλητική σταδιοδρομία της το 1979, στους Παναμερικανικούς Αγώνες του Σαν Χουάν, με ένα χάλκινο μετάλλιο στη σκυταλοδρομία 4 x 100 μέτρων, και κατόπιν αποσύρθηκε από τους στίβους, σε ηλικία μόλις 25 ετών.

## Παραπομπές


## Πηγές
* Η αθλήτρια στο ''Sports Reference''

Κατηγορία:Κουβανοί αθλητές του στίβου
Κατηγορία:Δρομείς ταχύτητας
Κατηγορία:Χάλκινοι Ολυμπιονίκες του στίβου
Κατηγορία:Αθλητές του στίβου στους Θερινούς Ολυμπιακούς Αγώνες 1972
Κατηγορία:Αθλητές του στίβου στη Θερινή Πανεπιστημιάδα 1977
Ο Ανθρωποκυνηγός

**Ο Ανθρωποκυνηγός** (αγγλικά: *Manhunter*) είναι αμερικανική  νεο-νουάρ ταινία ψυχολογικού θρίλερ του 1986 σε σενάριο και σκηνοθεσία του Μάικλ Μαν και είναι βασισμένη στο μυθιστόρημα του 1981 Κόκκινος δράκος του Τόμας Χάρις. Πρωταγωνιστεί ο Γουίλιαμ Πίτερσεν ως ο πράκτορας του FBI Will Graham. Επίσης, παίζουν ο Τομ Νούναν ως ο κατά συρροή δολοφόνος Φράνσις Ντολαρίιντ, ο Ντένις Φαρίνα ως ο ανώτερος του FBI του Γκράχαμ Τζακ Κρόφορντ και ο Μπράιαν Κοξ ως ο φυλακισμένος δολοφόνος Χάνιμπαλ Λέκτορ. Η ταινία επικεντρώνεται γύρω απο τον Γκράχαμ που βγαίνει από τη σύνταξη για να δώσει τα ταλέντα του σε μια έρευνα για τον Ντολαρίδη, έναν δολοφόνο γνωστό και ως Νεράιδα των δοντιών. Με αυτόν τον τρόπο, πρέπει να αντιμετωπίσει τους δαίμονες του παρελθόντος του και να συναντηθεί με τον Λέκτορ, ο οποίος σχεδόν καταλόγισε τον Γκράχαμ μεταξύ των θυμάτων του.

Η ταινία επικεντρώνεται στην ιατροδικαστική εργασία του FBI για τον εντοπισμό δολοφόνων και δείχνει τις μακροπρόθεσμες επιπτώσεις που έχουν τέτοιες περιπτώσεις σε προφίλ όπως ο Graham, τονίζοντας τις ομοιότητες μεταξύ αυτού και του λατομείου του. Η ταινία διαθέτει έντονα την στυλιζαρισμένη χρήση χρώματος για να μεταφέρει αυτή την αίσθηση της δυαδικότητας και την φύση της ομοιότητας μεταξύ των χαρακτήρων κι έχει διερευνηθεί σε ακαδημαϊκές αναγνώσεις της ταινίας. Ήταν η πρώτη κινηματογραφική μεταφορά των μυθιστορημάτων του Τόμας Χάρις με τον Χάνιμπαλ Λέκτερ, καθώς και η πρώτη προσαρμογή του Κόκινου Δράκου, η οποία αργότερα έγινε η βάση για μια ομώνυμη ταινία το 2002.

Η ταινία έκανε πρεμιέρα με μικτές κριτικές και δεν απέφερε πολλά χρήματα στα ταμεία κατά την τότε κυκλοφορία της, κερδίζοντας μόνο 8,6 εκατομμύρια δολάρια στις Ηνωμένες Πολιτείες. Ωστόσο, έχει επανεκτιμηθεί σε πιο πρόσφατες κριτικές και τώρα απολαμβάνει μια πιο ευνοϊκή υποδοχή, καθώς τόσο οι ερμηνείες των ηθοποιών όσο και τα στυλιζαρισμένα γραφικά έχουν εκτιμηθεί καλύτερα τα επόμενα χρόνια. Η αναζωπύρωση της δημοτικότητάς της, η οποία μπορεί να οφείλεται σε μεταγενέστερες προσαρμογές των βιβλίων του Χάρις και στην επιτυχία του Πέτερσεν στο , την οποία έχει χαρακτηρίσει ως λατρευτική του ταινία .

## Παραπομπές


## Εξωτερικοί σύνδεσμοι
* 
*

Κατηγορία:Ταινίες του 1986
Κατηγορία:Αγγλόφωνες ταινίες
Κατηγορία:Αμερικανικές ταινίες της δεκαετίας 1980
Κατηγορία:Ταινίες γυρισμένες στο Ιλινόι
Κατηγορία:Αμερικανικές αστυνομικές δραματικές ταινίες
Κατηγορία:Αμερικανικές αστυνομικές θρίλερ ταινίες
Κατηγορία:Αμερικανικές ψυχολογικές θρίλερ ταινίες
Κατηγορία:Αμερικανικές ανεξάρτητες ταινίες
Κατηγορία:Ταινίες γυρισμένες στη Νότια Καρολίνα
Κατηγορία:Ταινίες γυρισμένες στη Φλόριντα
Κατηγορία:Ταινίες γυρισμένες στην Τζόρτζια
Κατηγορία:Ταινίες γυρισμένες στο Μιζούρι
Κατηγορία:Ταινίες σε σκηνοθεσία Μάικλ Μαν
Κατηγορία:Ταινίες τοποθετημένες στην Ουάσινγκτον, Π.Κ.
Κατηγορία:Ταινίες σε σενάριο Μάικλ Μαν
Δήμος Ολυμπίων

Ο **Δήμος Ολυμπίων** ήταν Δήμος που λειτούργησε από το 1841 μέχρι το 1912, στο Νομό Αχαΐας και Ήλιδος και στο Νομό Ηλείας. Έδρα του υπήρξαν κατά περιόδους, οι οικισμοί Δούκας, Κριεκούκι (το σημερινό Πελόπιο), Δρούβα και Λάλας.

## Διοικητικές μεταβολές

## Έδρα Δήμου

## Πληθυσμός Δήμου

## Εξωτερικοί σύνδεσμοι

* Δούκα (Αρχαία Ολυμπία Ηλείας) - Δήμος Ολυμπίων: Η ίδρυση και η ιστορική πορεία 
*Δούκα (Αρχαία Ολυμπία Ηλείας) - Δήμος Ολυμπίων: Η ίδρυση και η ιστορική πορεία (Βασικά στοιχεία) 

## Παραπομπές


Κατηγορία:Παλαιότεροι δήμοι της Ελλάδας
Κατηγορία:Δήμος Αρχαίας Ολυμπίας